VIII Diamonedeen hevoset

Eurystheus sai kuulla, että Traakiassa oli neljä hevosta, häijyn Diomedes-kuninkaan omistamat tammat, jotka elivät ihmislihalla; hyvällä onnelle ne olisivat nälkäisiä Herakleen saapuessa vangitsemaan niitä kahdeksantena urotyönään. Herakles suoritti pitkän matkan Traakiaan laivalla seuranaan Abderos, nuori rakastaja, jonka hän oli ottanut menetettyään Hylaksen traagisesti. He nujersivat yhdessä tallirengit, mutta hälytys ehdittiin tehdä ja kun he ajoivat hevosia odottavaan laivaan, lähti Diomedes vartioineen takaa-ajoon; Abderos meni edellä tammojen kanssa sillä välin kun Herakles kääntyi takaisin, surmasi Diomedeen ja ajoi tämän vartijat pakoon. Mutta kun Herakles saapui rannalle, hän sai havaita että tammat olivat olleet liian villejä hänen nuorelle ystävälleen ja parhaillaan viimeistelivät maukasta ateriaansa. Herakles ajoi hevoset laivan lastiruumaan ja palasi hautaamaan sen mitä Abderoksesta oli jäljellä ja perusti hautakummulle Abderan kaupungin ystävänsä muistoksi. Tammat kuljetettiin Tirynsiin, missä Eurystheus vapautti ne; paluumatkallaan Traakiaan ne joutuivat Olympoksella susien hyökkäyksen kohteeksi.